Chota Nagpur
Store norske leksikon,Geografi,Verdens geografi,Asia,Indias geografi
Chota Nagpur er et landskap i India, i delstatene Madhya Pradesh og Bihar, som ligger mellom elvene Ganges og Son i nord og Mahanadi i sør. Landskapet består av platåene Ranchi, Hazaribagh og Kodarma, og har et areal på 65 500 kvadratkilometer.
Her kan man finne Indias rikeste mineralforekomster, særlig steinkull (i Damodar-dalen) og jernmalm. Området er en viktig del av de mineralrike delene av Bihar, i stor grad bebodd av stammefolk, der man i senere år har sett en sterk selvstendighetsbevegelse. Området Jharkhand fikk ved en avtale i 1994 en viss grad av selvstyre, og fra 2000 status som egen delstat. Les mer i Store norske leksikon India Indias geografi Indias historie